Diari Oficial de la Generalitat Valenciana


Sumari del DOGV 7988, del 27-02-2017 (2017/1434)

Informe ambiental i territorial estratègic, en el procediment simplificat d'avaluació ambiental i territorial estratègica, de la 76a modificació puntual de l'ordenació detallada del Pla general.
--------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7988

Data del DOGV
:   27-02-2017

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2017/1434


Data del document
:   20-02-2017

Organisme emissor
:   Ajuntament de Gandia

Tipus de document
:   Anunci

Descriptors 

:   * Gandia
    * pla d'urbanisme
    * administració local

Informe ambiental i territorial estratègic, en el procediment simplificat d'avaluació ambiental i territorial estratègica, de la 76a modificació puntual de l'ordenació detallada del Pla general. [2017/1434]  
La Junta de Govern de Gandia ?en qualitat d'òrgan ambiental i territorial municipal, en virtut del Decret 2016-4019- en sessió ordinària celebrada el 20 de febrer de 2017, vista la proposta formulada pel coordinador general d'Urbanisme i Habitatge i president de la comissió tècnica de suport a aquest òrgan de 16 de febrer, ha resolt emetre un informe ambiental i territorial estratègic favorable en el procediment simplificat d'avaluació ambiental i territorial estratègica simplificada de la modificació puntual número 76 del Pla general de Gandia, de conformitat amb els criteris de l'annex VII de la LOTUP, per no tenir efectes significatius sobre el medi ambient, amb el fi de continuar la tramitació de l'expedient conforme a la normativa urbanística.  
La 76a MOD PG consisteix a permetre la redacció d'estudis de detall en illa completa o unitat urbana equivalent a l'àmbit de la zona residencial nucli primitiu i de la zona intensiva aïllada de la platja Nord de Gandia.  
El document inicial estratègic (DIE) planteja dues alternatives i opta per la número 1 per a donar una continuïtat a les ordenances que afecten les diferents zones residencials, en particular a les illes limítrofes entre ambdues zones, i així poder regularitzar aquelles edificacions auxiliars existents en alguna illa.  
S'efectua consulta a les administracions públiques i col·lectius següents: Servei d'Ordenació del Territori de la Conselleria d'Habitatge, Obres Públiques i Vertebració del Territori, a l'efecte d'avaluar les possibles afeccions d'inundabilitat; Associació d'Empresaris d'Hostaleria i Turisme de la Safor (ASEMHTSA); Associació de Promotors i Constructors de la Safor; Ecologistes en Acció; i Junta de Districte de la Platja, sense que cap d'aquestes presenten informe.  
Finalitzat el període de consulta a les administracions afectades, l'òrgan ambiental i territorial municipal resol:  
  
Primer. Concloure que la proposta de modificació puntual del Pla general número 76, que consisteix a habilitar un instrument d'ordenació detallada per a millorar la planificació urbanística de la platja, no té efectes significatius sobre el medi ambient d'acord amb els criteris establerts en l'annex VII de la LOTUP.  
  
Segon. Proposar a l'òrgan ambiental i territorial municipal que emeta un informe ambiental i territorial estratègic favorable en el procediment simplificat d'avaluació ambiental i territorial estratègica simplificada de la modificació puntual de l'ordenació detallada número 76 del Pla general de Gandia, i designar com alternativa més idònia mediambientalment l'alternativa 1 del document inicial estratègic.  
  
  
Tercer. Incloure aquest informe en la documentació de l'instrument de planejament urbanístic a l'efecte de posar-lo en coneixement de l'òrgan promotor i de l'òrgan substantiu per a la continuació de la tramitació urbanística de l'instrument de planejament.  
  
Quart. Ordenar la publicació de l'extracte de la resolució d'informe ambiental i territorial estratègic pel procediment simplificat en el Diari Oficial de la Generalitat Valenciana, als efectes establits en l'article 51.7 de la LOTUP. I en la pàgina web municipal de conformitat amb el Decret 2016-4019.  
  
Cinqué. Aquesta resolució d'informe ambiental i territorial estratègic pel procediment simplificat no és susceptible de cap recurs per considerar-se un acte de tràmit, sense perjudici dels recursos que, si escau, siguen procedents en via contenciosa administrativa davant de l'acte que aprove l'instrument de planejament corresponent, la qual cosa no és inconvenient perquè puguen utilitzar-se els mitjans de defensa que s'estimen convenients en dret.  
  
Sisé. Aquesta resolució d'informe ambiental i territorial estratègic perdrà la vigència i cessarà en la producció dels efectes que li són propis si, una vegada publicat en el Diari Oficial de la Generalitat Valenciana no s'aprovara aquesta modificació en el termini màxim de quatre anys des de la publicació. En aquest cas, el promotor haurà d'iniciar novament el procediment d'avaluació ambiental i territorial estratègica simplificada de la modificació.  
  
Gandia, 20 de febrer de 2017.- El secretari general del Ple (R 13.12.2012, C. Presidència; DOCV 26.12.2012): Lorenzo Pérez Sarrión.